

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 16/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 321/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ψ421ΩΨΑ-6ΦΕ** | **«**Αδυναμία σύνταξης της υπηρεσίας με τίτλο «Εργαστηριακός έλεγχος κονιαμάτων δομής της λιθοδομής ξύλινων στοιχείων δαπέδων και ανάλυσης αποτελεσμάτων και προτάσεις του τρόπου αντιμετώπισης για το κτήριο του Ιστορικού Δημαρχείου**»** |

Στην Άρτα σήμερα την εικοστή τρίτη (23) του μηνός Μαΐου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 11749/18-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Νταλάκας Δημήτριος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος | 1. Λιόντος Νικόλαος 2. Σφήκας Δημήτριος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Πατήλας Κωνσταντίνος, Παπάζογλου Χαράλαμπος , Μιλτιάδους Γεώργιος, Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλογερικού , και Πολυδρόσου οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκατεσσάρων (14) έκτακτων θεμάτων, τα οποία συζητήθηκαν μετά την συζήτηση των τακτικών θεμάτων.

Ο κ. Νταλάκας αποχώρησε μετά την συζήτηση του 7ου τακτικού θέματος. Η κα Κιτσαντά αποχώρησε μετά την συζήτηση του 18 τακτικού θέματος ο κ. Παπαιωάννου και ο κ. Μπαλάγκας αποχώρησαν μετά τη συζήτηση του 25ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 15ο τακτικό  θέμα της ημερήσιας διάταξης «Αδυναμία σύνταξης της υπηρεσίας με τίτλο «Εργαστηριακός έλεγχος κονιαμάτων δομής της λιθοδομής ξύλινων στοιχείων δαπέδων και ανάλυσης αποτελεσμάτων και προτάσεις του τρόπου αντιμετώπισης για το κτήριο του Ιστορικού Δημαρχείου» έδωσε το λόγο στον αρμόδιο αντιδήμαρχο κ. Ζέρβα ο οποίος παίρνοντας το λόγο έθεσε υπόψη του Συμβουλίου τα εξής:

Με το αριθμ. 558420/54860/5320/7-3-2018 έγγραφο της Δ/νσης Προστασίας και Αναστήλωσης Νεώτερων και Σύγχρονων Μνημείων του Υπουργείου Πολιτισμού, ενημερωθήκαμε σχετικά με τα συμπληρωματικά στοιχεία και διορθώσεις που θα πρέπει να υποβληθούν προκειμένου να είναι δυνατή η εξέταση της μελέτης στερέωσης και αποκατάστασης του διώροφου διατηρητέου κτηρίου του παλαιού Δημαρχείου Άρτας, από το Κεντρικό Συμβούλιο Νεωτέρων Μνημείων.

Σύμφωνα με αυτό θα πρέπει να γίνει τεκμηρίωση του προσδιορισμού των μηχανικών χαρακτηριστικών της τοιχοποιίας, με βάση τις αντοχές των λιθοσωμάτων και των κονιαμάτων που θα ερευνηθούν (δηγματοληψία και εργαστηριακοί έλεγχοι λίθων και κονιαμάτων) και να υπάρχει λεπτομερής περιγραφή του υφιστάμενου φέροντος οργανισμού (τρόπος δόμησης τοίχων, ....). Επίσης θα πρέπει να ελεγχθούν τα ξύλινα στοιχεία των δαπέδων και τα ξύλινα ζευκτά της στέγης, αφού σύμφωνα με τις παρατηρήσεις του Υπουργείου, αυτά θα πρέπει να αποκατασταθούν στην αρχική τους μορφή.

Στη συνέχεια τα στοιχεία που θα προκύψουν από τους παραπάνω ελέγχους με τις κατάλληλες αναλύσεις θα χρησιμοποιηθούν ως βάση για τις προτάσεις για την αντιμετώπιση της στατικής επάρκειας του κτηρίου.

Από τα παραπάνω γίνεται εύκολα αντιληπτό, ότι πρόκειται για εργασία που χρειάζεται εξειδικευμένες γνώσεις και εμπειρία πάνω σε ανάλογα θέματα. Όμως το προσωπικό που απασχολεί ο Δήμος Αρταίων δεν διαθέτει την παραπάνω εξειδίκευση και συνεπώς δεν μπορεί να πραγματοποιηθεί η παραπάνω εργασία από τους υπάλληλους του Δήμου.

Συνολικά η διάρκεια των εργασιών προβλέπεται να είναι 2 μήνες.

Η εργασία θα εκτελεσθεί στο Παλιό Δημαρχείο Άρτας το οποίο βρίσκεται στη Δ.Ε. Αρταίων.

Κατόπιν των ανωτέρω το Δημοτικό Συμβούλιο καλείτε να αποφασίσει για την αδυναμία εκτέλεσης της παραπάνω εργασίας **«**Εργαστηριακός έλεγχος κονιαμάτων, δομής της λιθοδομής, ξύλινων στοιχείων δαπέδων και ανάλυσης αποτελεσμάτων και προτάσεις τρόπου αντιμετώπισης για το κτίριο του Ιστορικού Δημαρχείου**»** του Δήμου με ίδια μέσα.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την Αδυναμία σύνταξης της υπηρεσίας με τίτλο «Εργαστηριακός έλεγχος κονιαμάτων δομής της λιθοδομής ξύλινων στοιχείων δαπέδων και ανάλυσης αποτελεσμάτων και προτάσεις του τρόπου αντιμετώπισης για το κτήριο του Ιστορικού Δημαρχείου» διότι πρόκειται για εργασία που χρειάζεται εξειδικευμένες γνώσεις και εμπειρία πάνω σε ανάλογα θέματα. Όμως το προσωπικό που απασχολεί ο Δήμος Αρταίων δεν διαθέτει την παραπάνω εξειδίκευση και συνεπώς δεν μπορεί να πραγματοποιηθεί η παραπάνω εργασία από τους υπάλληλους του Δήμου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 321/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*