

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 16/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 318/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΕΠ9ΩΨΑ-ΝΩ8 | **«**Έγκριση μελέτης με τίτλο «Διευθέτηση ρέματος Αμμοτόπου» |

Στην Άρτα σήμερα την εικοστή τρίτη (23) του μηνός Μαΐου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 11749/18-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Νταλάκας Δημήτριος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος | 1. Λιόντος Νικόλαος 2. Σφήκας Δημήτριος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Πατήλας Κωνσταντίνος, Παπάζογλου Χαράλαμπος , Μιλτιάδους Γεώργιος, Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλογερικού , και Πολυδρόσου οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκατεσσάρων (14) έκτακτων θεμάτων, τα οποία συζητήθηκαν μετά την συζήτηση των τακτικών θεμάτων.

Ο κ. Νταλάκας αποχώρησε μετά την συζήτηση του 7ου τακτικού θέματος. Η κα Κιτσαντά αποχώρησε μετά την συζήτηση του 18 τακτικού θέματος ο κ. Παπαιωάννου και ο κ. Μπαλάγκας αποχώρησαν μετά τη συζήτηση του 25ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 12ο τακτικό  θέμα της ημερήσιας διάταξης «Έγκριση μελέτης με τίτλο «Διευθέτηση ρέματος Αμμοτόπου» έθεσε υπόψη την αριθμ. 11/2018 μελέτη της ΤΥΔ στην τεχνική έκθεση της οποίας αναφέρονται τα εξής:

**ΠΕΡΙΓΡΑΦΗ ΥΦΙΣΤΑΜΕΝΗΣ ΚΑΤΑΣΤΑΣΗΣ – ΣΚΟΠΙΜΟΤΗΤΑ ΠΑΡΟΝΤΟΣ ΕΡΓΟΥ**

Η περιοχή των έργων αφορά τμήμα -μήκους της τάξης των 344 μ.- του αδιαμόρφωτου ρέματος Αμμοτόπου, εντός σχεδίου του οικισμού Αμμότοπος, από την περιοχή «Μαλαμή» έως την περιοχή «Καλόγηρος».

Η έκταση της λεκάνης του ρέματος, στο εξεταζόμενο τμήμα του, είναι της τάξης του 1,3 km2.

Το προς διαμόρφωση τμήμα του ρέματος διακρίνεται σε δύο επιμέρους τμήματα:

- Το τμήμα α (ανάντη κατά τη ροή) ξεκινά από τη θέση «Μαλαμή» και καταλήγει στη θέση «Γκαρτζώνη».

- Το τμήμα β (κατάντη κατά τη ροή) ξεκινά από τη θέση «Γκαρτζώνη» και καταλήγει στη θέση «Καλόγηρος».

Μεταξύ των τμημάτων α και β, υπό της οδού, υφίσταται επαρκές τεχνικό διαστάσεων 2.00Χ2.00.

Στα εξεταζόμενα τμήματα (α και β), οι υφιστάμενες διατομές του ρέματος είναι στις περισσότερες θέσεις ανεπαρκής για την απαιτούμενη παροχετευτική ικανότητα. Ως αποτέλεσμα σε περιόδους μεγάλων βροχοπτώσεων, τα νερά διαχέονται και πλημμυρίζουν ευρύτερη περιοχή, δημιουργώντας συχνά προβλήματα προσπέλασης τόσο στον παράπλευρο δρόμο, όσο και στις ιδιοκτησίες που γειτνιάζουν με αυτό.

Στην περιοχή των έργων, το ρέμα εκτός από αδιαμόρφωτο είναι και ιδιαίτερα υποβαθμισμένο: το έδαφος είναι ανώμαλο με κλίσεις αλλού πιο έντονες και αλλού πιο ήπιες, γεμάτο φερτά υλικά, μπάζα, κλαδιά, πέτρες και λίγα διάσπαρτα δέντρα.

Με την υλοποίηση του παρόντος έργου, θα βελτιωθούν οι υποδομές του οικισμού Αμμότοπος, θα επιτευχθεί πρόληψη πλημμυρών, προστασία των κατοίκων, της προσπελασιμότητας των ιδιοκτησιών και γενικότερα θα υπάρξει περιβαλλοντική προστασία.

**2. ΠΕΡΙΓΡΑΦΗ ΠΡΟΤΕΙΝΟΜΕΝΩΝ ΕΡΓΩΝ**

Αντικείμενο του παρόντος έργου, είναι ηδιευθέτηση τμήματος του ρ. Αμμοτόπου:

* **Σε μήκος της τάξης των 155 μ, ανάντη της θέσης «Γκαρτζώνη[[1]](#footnote-1)» (τμήμα α).** Τα έργα μελετήθηκαν στα πλαίσια της μελέτης με τίτλο «Μελέτη οριοθέτησης τμήματος ρέματος Αμμοτόπου» (έτος σύνταξης μελέτης: 2012, μελετητής: Παπαδιαμάντης Θεοχάρης), και αφορούν:

1. Κατασκευή ιρλανδικής διάβασης στην αρχή της διευθετήσεως (μήκος της τάξης των 6 μ, και πλάτους της τάξης των 28 μ.) πάχους 50 cm (δηλαδή 20 cm σκυρόδεμα C16/20 και 30 cm στρώση λιθοδέματος).
2. Πλευρική επένδυση των πρανών με λίθους και σκυρόδεμα (πάχους 60 cm, διάταξη Rip Rap) επάνω σε γεωύφασμα, για το τμήμα από διατομή D1 έως D12 (όπως φαίνεται στο σχέδιο Α02 της οριζοντιογραφίας). Στα πρανή θα τοποθετηθούν αποστραγγιστικοί σωλήνες PVC (*μπαρμπακάνες*). Οι εργασίες Rip Rap θα γίνουν σύμφωνα με την ΕΤΕΠ 08-02-02-00 «Λιθορριπές επί γεωυφασμάτων για την προστασία κοίτης και πρανών».
3. Στρώση λιθοδέματος πάχους 50 cm στον πυθμένα του ρέματος (διατομές από D5 έως την θέση του φρεατίου πτώσης), αφού προηγουμένως γίνει εξυγίανση με λιθορριπή κοιτοστρώσεων με αργούς λίθους λατομείου πάχους 1,00 m.
4. Κατασκευή φρεατίου πτώσης μεταξύ της στρώσεως λιθοδέματος και του κιβωτοειδούς οχετού καθαρών διαστάσεων 3,00 m\*3,00 m (σχέδιο Α11), στο οποίο θα τοποθετηθεί περιμετρικά στο επάνω μέρος του κιγκλίδωμα από σιδεροσωλήνες.
5. Τοποθέτηση περιμετρικά του φρεατίου 3 σειρών από συρματοκιβώτια με γεωύφασμα όπως φαίνεται στο σχέδιο της οριζοντιογραφίας.
6. Κατασκευή κιβωτοειδούς οχετού ορθογωνικής διατομής για μήκος 25,60μ, εσωτ. διαστάσεων 2.00m x 2.00 m από σκυρόδεμα C20/25 και στρώση φθοράς (οπλισμένη με δομικό πλέγμα Τ188 και σκυρόδεμα C12/16) πάχους 10 cm. Τα πάχη των στοιχείων του φορέα θα έχουν ως εξής:

* Πλάκα οροφής : 0.25 m
* Πλάκα πυθμένα : 0.25 m
* Τοιχώματα : 0.25 m
* Οριζόντια ενίσχυση : 0.25 m
* Κατακόρυφη ενίσχυση : 0.25 m

Προβλέπεται συνεχής έδραση της πλάκας του πυθμένα μέσω εξομαλυντικής στρώσεως Β10 (άοπλο C12/16) ελάχιστου πάχους 0.15m. Ο κιβωτοειδής οχετός θα κατασκευασθεί στις θέσεις που προβλέπεται διάβαση (διατομές από φρεάτιο πτώσης έως D21).

1. Κατασκευή ανοιχτού ορθογωνικού καναλιού (διατομές από D21 έως D53) για μήκος 91,70μ, διαστάσεων 2,00 m x 2,00 m από σκυρόδεμα C20/25 με πάχος 0,25 m και στρώση φθοράς (οπλισμένη με δομικό πλέγμα Τ188 και σκυρόδεμα C12/16) πάχους 0,10 m. Προβλέπεται συνεχής έδραση της πλάκας του πυθμένα μέσω εξομαλυντικής στρώσεως Β10 (άοπλο C12/16) ελάχιστου πάχους 0.15m.

* **Σε μήκος της τάξης των 189 μ, κατάντη της θέσης «Γκαρτζώνη[[2]](#footnote-2)» (τμήμα β).** Τα έργα μελετήθηκαν στα πλαίσια της μελέτης με τίτλο «Διαμόρφωση ρέματος από Γκαρτζώνη Ζώη προς Καλόγηρο Τ.Δ. Αμμοτόπου» (έτος σύνταξης μελέτης: 2010, μελετητής: Παπαδιαμάντης Θεοχάρης), και αφορούν:

1. Κατασκευή ορθογωνικού καναλιού εσωτ. διαστάσεων 2,00 m x 2,00 m από σκυρόδεμα Β25 (C20/25) με πάχος 0,25 m, και
2. Κατασκευή κιβωτοειδούς οχετού ορθογωνικής διατομής διαστάσεων 2.00m x 2.00m από σκυρόδεμα Β25(C20/25). Τα πάχη των στοιχείων του φορέα έχουν ως εξής:

* Πλάκα οροφής : 0.25 m
* Πλάκα πυθμένα : 0.25 m
* Τοιχώματα : 0.25 m
* Οριζόντια ενίσχυση : 0.25 m
* Κατακόρυφη ενίσχυση : 0.25 m

Προβλέπεται συνεχής έδραση της πλάκας του πυθμένα μέσω εξομαλυντικής στρώσεως Β10 (άοπλο C12/16) ελάχιστου πάχους 0.15m. Ο κιβωτοειδής οχετός θα κατασκευασθεί στις θέσεις που προβλέπονται διαβάσεις (διατομές 5 έως 11: μήκους 12,94 μ., 26 έως 29 : μήκους 9,52 μ. και 35 έως 39 : μήκους 11,60 μ.).

* **Λοιπά κατασκευαστικά στοιχεία έργων διευθέτησης.** Στην συνέχεια περιγράφονται οι κατασκευαστικές μέθοδοι και η σειρά των επιμέρους έργων.

Για την κατασκευή κάθε τμήματος οχετού προτείνονται τα εξής:

* Διανοίγονται οδοί προσπελάσεως και δημιουργούνται προσβάσεις προς τις θέσεις του τεχνικού.
* Ακολούθως γίνονται οι εκσκαφές και οι εξυγιάνσεις (πάχους 0,80 m ÷ 1,50 m, οι οποίες απαιτούνται για την θεμελίωση του τεχνικού και προστατεύονται με γεωύφασμα).
* Κατασκευάζεται κατόπιν η εξομαλυντική στρώση με C12/16 για την έδραση του τεχνικού, πάχους 15cm προεκτεινόμενο εκατέρωθεν 0.60m για την κατασκευή στραγγιστηρίου, και ακολουθεί η κατασκευή των κιβωτίων.
* Οι αρμοί θα κατασκευασθούν ανά 10m και θα στεγανοποιηθούν πλήρως με ταινία πλάτους 24mm τύπου HYDROFOIL PVC WATERSTOP και θα σφραγισθούν με υλικό που έχει βάση την άσφαλτο τύπου PLASTIJOINT. Αρμοί θα κατασκευασθούν και στα σκαλοπάτια.
* Οι εξωτερικές κατακόρυφες επιφάνειες του κιβωτοειδούς οχετού θα μονωθούν με διπλή ασφαλτική επάλειψη με ασφαλτικό μονωτικό υλικό τύπου LANCOL ή αναλόγου.
* Το στραγγιστήριο αποτελείται από διάτρητους τσιμεντοσωλήνες Φ 0.30 εγκιβωτισμένοι με διαβάθμιο φίλτρο από θραυστά υλικά λατομείου και άμμο εντός γεωυφάσματος τύπου POLYFELT ΤS 500 ή αναλόγου.
* Η οροφή των οχετών στεγανοποιείται με ασφαλτόπανο και για 1.00m εκατέρωθεν στα κατακόρυφα τοιχία. Το ασφαλτόπανο προστατεύεται με τσιμεντοκονία πάχους 3cm.
* Το έδαφος έδρασης του τεχνικού εντάσσεται στην κατηγορία εδάφους <Α> των πρότυπων εδαφών της ΕΓΝΑΤΙΑΣ ΟΔΟΥ Α.Ε. Η μέγιστη πραγματοποιούμενη τάση θεμελίου είναι 1,05 kg/cm3.

Για το ορθογωνικό κανάλι προβλέπονται όμοιες εργασίες, εκτός της μονώσεως με ασφαλτόπανο.

Όπου απαιτείται θα κατασκευασθεί χαλινός και κορωνίδα, όπως φαίνεται στα σχέδια των ως άνω μελετών.

Για την προστασία των κατοίκων και των οχημάτων που κινούνται στο δρόμο πλευρικά του ρέματος, προτείνεται η τοποθέτηση στηθαίου ασφαλείας.

Τέλος, για την αποφυγή πλευρικών καταπτώσεων των πρανών θα γίνει επίχωση με ιδιαίτερες απαιτήσεις συμπύκνωσης και κατάλληλες κλίσεις των πρανών.

**3. ΔΑΠΑΝΗ**

Ο προϋπολογισμός του έργου ανέρχεται στο ποσό των 457.000€ χωρίς ΦΠΑ και στο ποσό των 566.680€ με ΦΠΑ.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την έγκριση της αριθμ. 11/2018 μελέτης του έργου: «Διευθέτηση ρέματος Αμμοτόπου»

μελέτη  η οποία συντάχθηκε από την ΤΥΔ και ο προϋπολογισμός του έργου ανέρχεται στο ποσό των 457.000€ χωρίς ΦΠΑ και στο ποσό των 566.680€ με ΦΠΑ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 318/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*

1. Η θέση «Γκαρτζώνη» βρίσκεται στη διασταύρωση των δύο κύριων οδών του οικισμού: της οδού που συνδέει την Επαρχ. Οδό Πέντε Πηγαδίων – Καμπής με την Επαρχ. Οδό Άρτας Ιωαννίνων, και της οδού που συνδέει τον Αμμότοπο με τα Αμπέλια. [↑](#footnote-ref-1)
2. Η θέση «Γκαρτζώνη» βρίσκεται στη διασταύρωση των δύο κύριων οδών του οικισμού: της οδού που συνδέει την Επαρχ. Οδό Πέντε Πηγαδίων – Καμπής με την Επαρχ. Οδό Άρτας Ιωαννίνων, και της οδού που συνδέει τον Αμμότοπο με τα Αμπέλια. [↑](#footnote-ref-2)