

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 16/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 307/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΣ5ΓΩΨΑ-Λ7Δ** | **«**Υποβολή Πρότασης του Δήμου Αρταίων για το έργο «Διευθέτηση Ρέματος Αμμοτόπου» στα πλαίσια της με κωδικό 55/2018 πρόσκλησης του Επιχειρησιακού Προγράμματος Ήπειρος και έγκριση των οριστικών μελετών**»** |

Στην Άρτα σήμερα την εικοστή τρίτη (23) του μηνός Μαΐου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 11749/18-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Νταλάκας Δημήτριος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος | 1. Λιόντος Νικόλαος 2. Σφήκας Δημήτριος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Πατήλας Κωνσταντίνος, Παπάζογλου Χαράλαμπος , Μιλτιάδους Γεώργιος, Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλογερικού , και Πολυδρόσου οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκατεσσάρων (14) έκτακτων θεμάτων, τα οποία συζητήθηκαν μετά την συζήτηση των τακτικών θεμάτων.

Ο κ. Νταλάκας αποχώρησε μετά την συζήτηση του 7ου τακτικού θέματος. Η κα Κιτσαντά αποχώρησε μετά την συζήτηση του 18 τακτικού θέματος ο κ. Παπαιωάννου και ο κ. Μπαλάγκας αποχώρησαν μετά τη συζήτηση του 25ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό  θέμα της ημερήσιας διάταξης «Υποβολή Πρότασης του Δήμου Αρταίων για το έργο «Διευθέτηση Ρέματος Αμμοτόπου» στα πλαίσια της με κωδικό 55/2018 πρόσκλησης του Επιχειρησιακού Προγράμματος Ήπειρος» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Με το αριθμ. 356/14-2-2018 έγγραφο της Ειδικής Υπηρεσίας Διαχείρισης Ε.Π. Περιφέρειας Ηπείρου, εκδόθηκε η πρόσκληση με τίτλο «Έργα αντιπλημμυρικής προστασίας σε πεδινές – μη δασικές περιοχές» στα πλαίσια του Άξονα Προτεραιότητας 2 «ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΚΑΙ ΑΕΙΦΟΡΟΣ ΑΝΑΠΤΥΞΗ» που συγχρηματοδοτείται από το ΕΤΠΑ με κωδικό πρόσκλησης 55/2018.

1. Ο Δήμος Αρταίων στα πλαίσια της εν λόγω πρόσκλησης προτίθεται να υποβάλλει για χρηματοδότηση το έργο «Διευθέτηση Ρέματος Αμμοτόπου» με προϋπολογισμό 457.000,00 Ευρώ (πλέον Φ.Π.Α. 24% ). Η περιοχή των έργων αφορά τμήμα -μήκους της τάξης των 344 μ.- του αδιαμόρφωτου ρέματος Αμμοτόπου, εντός σχεδίου του οικισμού Αμμότοπος, από την περιοχή «Μαλαμή» έως την περιοχή «Καλόγηρος». Η έκταση της λεκάνης του ρέματος, στο εξεταζόμενο τμήμα του, είναι της τάξης του 1,3 km2.

Το προς διαμόρφωση τμήμα του ρέματος διακρίνεται σε δύο επιμέρους τμήματα:

- Το τμήμα α (ανάντη κατά τη ροή) ξεκινά από τη θέση «Μαλαμή» και καταλήγει στη θέση «Γκαρτζώνη».

- Το τμήμα β (κατάντη κατά τη ροή) ξεκινά από τη θέση «Γκαρτζώνη» και καταλήγει στη θέση «Καλόγηρος».

Μεταξύ των τμημάτων α και β, υπό της οδού, υφίσταται επαρκές τεχνικό διαστάσεων 2.00Χ2.00.

Στα εξεταζόμενα τμήματα (α και β), οι υφιστάμενες διατομές του ρέματος είναι στις περισσότερες θέσεις ανεπαρκής για την απαιτούμενη παροχετευτική ικανότητα. Ως αποτέλεσμα σε περιόδους μεγάλων βροχοπτώσεων, τα νερά διαχέονται και πλημμυρίζουν ευρύτερη περιοχή, δημιουργώντας συχνά προβλήματα προσπέλασης τόσο στον παράπλευρο δρόμο, όσο και στις ιδιοκτησίες που γειτνιάζουν με αυτό.

Στην περιοχή των έργων, το ρέμα εκτός από αδιαμόρφωτο είναι και ιδιαίτερα υποβαθμισμένο: το έδαφος είναι ανώμαλο με κλίσεις αλλού πιο έντονες και αλλού πιο ήπιες, γεμάτο φερτά υλικά, μπάζα, κλαδιά, πέτρες και λίγα διάσπαρτα δέντρα.

Με την υλοποίηση του παρόντος έργου, θα βελτιωθούν οι υποδομές του οικισμού Αμμότοπος, θα επιτευχθεί πρόληψη πλημμυρών, προστασία των κατοίκων, της προσπελασιμότητας των ιδιοκτησιών και γενικότερα θα υπάρξει περιβαλλοντική προστασία.

Εισηγούμαστε την υποβολή της πρότασης «Διευθέτηση Ρέματος Αμμοτόπου» στα πλαίσια της Πρόσκλησης με τίτλο «Έργα αντιπλημμυρικής προστασίας σε πεδινές – μη δασικές περιοχές» στα πλαίσια του Άξονα Προτεραιότητας 2 «ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΚΑΙ ΑΕΙΦΟΡΟΣ ΑΝΑΠΤΥΞΗ» που συγχρηματοδοτείται από το ΕΤΠΑ με κωδικό πρόσκλησης 55/2018 και την έγκριση των οριστικών μελετών και του φακέλου του έργου που θα υποβληθεί για χρηματοδότηση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την υποβολή πρότασης «Διευθέτηση Ρέματος Αμμοτόπου» στα πλαίσια της Πρόσκλησης με τίτλο «Έργα αντιπλημμυρικής προστασίας σε πεδινές – μη δασικές περιοχές» στα πλαίσια του Άξονα Προτεραιότητας 2 «ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΚΑΙ ΑΕΙΦΟΡΟΣ ΑΝΑΠΤΥΞΗ» που συγχρηματοδοτείται από το ΕΤΠΑ με κωδικό πρόσκλησης 55/2018.

Β. Την έγκριση των οριστικών μελετών και του φακέλου του έργου που θα υποβληθεί για χρηματοδότηση.

Γ. Την εξουσιοδότηση του Δημάρχου κου Χρήστου Τσιρογιάννη για τις απαραίτητες ενέργειες.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 307/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*