

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 16/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 300/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω303ΩΨΑ-ΞΒΙ | **«Συμπλήρωση της αριθμ. 212/2018 απόφασης του Δημοτικού Συμβουλίου»** |

Στην Άρτα σήμερα την εικοστή τρίτη (23) του μηνός Μαΐου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 11749/18-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Νταλάκας Δημήτριος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος | 1. Λιόντος Νικόλαος 2. Σφήκας Δημήτριος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Πατήλας Κωνσταντίνος, Παπάζογλου Χαράλαμπος , Μιλτιάδους Γεώργιος, Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλογερικού , και Βίγλας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκατεσσάρων (14) έκτακτων θεμάτων, τα οποία συζητήθηκαν μετά την συζήτηση των τακτικών θεμάτων.

Ο κ. Νταλάκας αποχώρησε μετά την συζήτηση του 7ου τακτικού θέματος. Η κα Κιτσαντά αποχώρησε μετά την συζήτηση του 18 τακτικού θέματος ο κ. Παπαιωάννου και ο κ. Μπαλάγκας αποχώρησαν μετά τη συζήτηση του 25ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το ο 7ο έκτακτο  θέμα της ημερήσιας διάταξης «Συμπλήρωση της αριθμ. 212/2018 απόφασης του Δημοτικού Συμβουλίου» έδωσε το λόγο στον αρμόδιο αντιδήμαρχο  κ. Σιαφάκα  ο οποίος παίρνοντας το λόγο έθεσε υπόψη του Συμβουλίου τα εξής:

Με την αριθ. 212/2018 απόφαση του Δημοτικού Συμβουλίου αποφασίσθηκε η λύση και εκκαθάριση της αμιγούς Δημοτικής επιχείρησης του πρώην Δήμου Αμβρακικού με την επωνυμία «Αναπτυξιακή Επιχείρηση Δήμου Αμβρακικού».

Σύμφωνα με το άρθρο 262 του Ν.3463/06:

«1. Δημοτική ή κοινοτική κοινωφελής επιχείρηση μπορεί να λυθεί πριν την πάροδο της διάρκειάς της με απόφαση του δημοτικού ή κοινοτικού συμβουλίου, η οποία λαμβάνεται με την απόλυτη πλειοψηφία του συνόλου των μελών του και πράξη του Γενικού Γραμματέα της Περιφέρειας που δημοσιεύεται στην Εφημερίδα της Κυβερνήσεως. Με την ίδια διαδικασία λύεται η επιχείρηση υποχρεωτικά, εάν καταστεί ανενεργός για χρονικό διάστημα άνω των δύο (2) ετών.

2. Τη λύση της επιχείρησης ακολουθεί η εκκαθάριση αυτής. Μετά την εκκαθάριση της επιχείρησης, όσα περιουσιακά στοιχεία απομένουν περιέρχονται στο Δήμο ή την Κοινότητα που την είχε συστήσει.

3. Η εκκαθάριση γίνεται μόνον από ορκωτούς ελεγκτές που ορίζονται από το Δημοτικό ή Κοινοτικό Συμβούλιο.»

Αποφάσεις που αφορούν στη σύσταση, τροποποίηση, συγχώνευση, λύση ή κατάργηση δημοτικών κοινωφελών επιχειρήσεων και δημοτικών νομικών προσώπων δημοσίου δικαίου λαμβάνονται σύμφωνα με τα άρθρα 226-270 του Κώδικα Δήμων και Κοινοτήτων (ν. 3463/ 2006). Οι αποφάσεις του Δημοτικού Συμβουλίου εγκρίνονται με πράξη του Γενικού Γραμματέα της Αποκεντρωμένης Διοίκησης, η οποία δημοσιεύεται στην Εφημερίδα της Κυβερνήσεως. (παρ.2 του άρθρου 16 του Ν.4147/2013)

Σύμφωνα με το άρθρο 9 της Κ.Υ.Α. 50891/10.09.2007 (ΦΕΚ 1876/14.09.2007 τεύχος Β’) όπως τροποποιήθηκε από την απόφαση ΥΠ.ΕΣ. 12509/19.04.2017 (ΦΕΚ 1415/26.04.2017 τεύχος Β'):

"1. Δημοτική ή Κοινοτική κοινωφελής επιχείρηση μπορεί να λυθεί πριν την πάροδο της διάρκειάς της με αιτιολογημένη απόφαση του Δημοτικού ή Κοινοτικού συμβουλίου, η οποία λαμβάνεται με την απόλυτη πλειοψηφία του συνόλου των μελών του και πράξη του Γενικού Γραμματέα της Περιφέρειας που δημοσιεύεται στην Εφημερίδα της Κυβερνήσεως. Με την ίδια διαδικασία λύεται η επιχείρηση υποχρεωτικά, εάν

α) λήξει χωρίς να παραταθεί η διάρκεια της,

β) πτωχεύσει και

γ) καταστεί ανενεργός για χρονικό διάστημα άνω των δύο (2) ετών.

2. Τη λύση της επιχείρησης ακολουθεί η εκκαθάριση αυτής. Μετά την εκκαθάριση της επιχείρησης, όσα περιουσιακά στοιχεία απομένουν περιέρχονται στο Δήμο ή την Κοινότητα που την είχε συστήσει.

3. Η εκκαθάριση γίνεται μόνον από ορκωτούς ελεγκτές που ορίζονται από το Δημοτικό ή Κοινοτικό συμβούλιο.

4. Με τον ορισμό των εκκαθαριστών παύει αυτοδίκαια η εξουσία των μελών του Διοικητικού Συμβουλίου και τις αρμοδιότητές του ασκούν οι εκκαθαριστές, εκτός από τις αρμοδιότητες που θα κρατήσει το ίδιο το Δημοτικό ή Κοινοτικό Συμβούλιο. Επίσης με τον ορισμό των εκκαθαριστών παύει αυτοδίκαια η εξουσία των ελεγκτών. Οι διοριζόμενοι εκκαθαριστές οφείλουν, μόλις αναλάβουν τα καθήκοντά τους, να ενεργήσουν απογραφή της περιουσίας της επιχείρησης.

5. Στην εκκαθάριση διεκπεραιώνονται οι εκκρεμείς υποθέσεις, εισπράττονται οι απαιτήσεις, ρευστοποιείται η περιουσία και πληρώνονται τα χρέη της επιχείρησης. Το υπόλοιπο περιέρχεται στο Δήμο ή την Κοινότητα που έχει συστήσει την επιχείρηση. Οι λογαριασμοί της εκκαθάρισης εγκρίνονται από το Δημοτικό ή Κοινοτικό Συμβούλιο, το οποίο επίσης αποφασίζει για την απαλλαγή των εκκαθαριστών, από κάθε ευθύνη. Οι συζητήσεις και οι αποφάσεις των εκκαθαριστών καταχωρούνται περιληπτικά στο βιβλίο πρακτικών του διοικητικού συμβουλίου της επιχείρησης.

6. Το στάδιο της εκκαθάρισης δεν μπορεί να υπερβεί την τριετία από την ημερομηνία έναρξης αυτής. Για τη συνέχιση της εκκαθάρισης πέραν της τριετίας και για όσο χρονικό διάστημα κρίνεται απαραίτητο κάθε φορά για την ολοκλήρωση αυτής, απαιτείται πράξη της αρμόδιας για την εποπτεία του δήμου Αρχής, κατόπιν σχετικής απόφασης του οικείου Δημοτικού Συμβουλίου. Ωστόσο, ο συνολικός χρόνος της εκκαθάρισης δεν μπορεί να υπερβεί την οκταετία.

7. Αν η διάλυση επιχείρησης έγινε λόγω λήξης της διάρκειας ή λόγω πτώχευσης, που όμως ανακλήθηκε ή περατώθηκε με συμβιβασμό, είναι δυνατή η αναβίωση της επιχείρησης με απόφαση του Δημοτικού ή Κοινοτικού Συμβουλίου και πράξη του Γενικού Γραμματέα της οικείας Περιφέρειας".

Το ύψος της αποζημίωσης των εκκαθαριστών προσδιορίζεται με την ίδια απόφαση του ορισμού τους από το δημοτικό συμβούλιο και βαρύνει τον προϋπολογισμό του οικείου ΟΤΑ. Το ίδιο ισχύει και για τις επιχειρήσεις με ειδικό σκοπό τη λειτουργία ραδιοφωνικού ή τηλεοπτικού σταθμού. (άρθρο 10 παρ. 9 του Ν.4071/2012)

Δεν μπορούν να οριστούν ως εκκαθαριστές πρόσωπα που έχουν ασκήσει διοίκηση ή έχουν υπάρξει υπάλληλοι στις υπό εκκαθάριση δημοτικές επιχειρήσεις. (άρθρο 10 παρ. 9 του Ν.4071/2012).

Έχοντας υπόψη τις διατάξεις

* του άρθρου 262 Ν. 3463/06
* την παρ.2 του άρθρου 16 του Ν.4147/2013
* την Κ.Υ.Α. 50891/10.09.2007 (ΦΕΚ 1876/14.09.2007 τεύχος Β’) όπως τροποποιήθηκε από την απόφαση ΥΠ.ΕΣ. 12509/19.04.2017 (ΦΕΚ 1415/26.04.2017 τεύχος Β')
* την παρ. 9 του άρθρου 10 του Ν.4071/2012

Εισηγούμαστε τη συμπλήρωση της αριθ. 212/2018 αποφάσεως του Δημοτικού Συμβουλίου ως προς τον ορισμό των εκκαθαριστών οι οποίοι θα είναι υποχρεωτικά ορκωτοί ελεγκτές και θα πρέπει να τους ορίσει με απόφασή του το Δημοτικό Συμβούλιο, όπως θα πρέπει να ορίσει την αποζημίωση που θα τους καταβληθεί και θα βαρύνει τον ΚΑ 10-6115.003 του προϋπολογισμού του Δήμου οικονομικού έτους 2018 στον οποίο υπάρχει εγγεγραμμένη πίστωση 8.000,00 €.

Επίσης παύει αυτοδίκαια η εξουσία των μελών του Διοικητικού Συμβουλίου και τις αρμοδιότητές του ασκούν οι εκκαθαριστές που θα ορισθούν.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Τη συμπλήρωση της αριθ. 212/2018 απόφασης του Δημοτικού Συμβουλίου ως εξής:

1) Ορίζει εκκαθαριστές εκκαθάριση της αμιγούς Δημοτικής επιχείρησης του πρώην Δήμου Αμβρακικού με την επωνυμία «Αναπτυξιακή Επιχείρηση Δήμου Αμβρακικού» την εταιρεία «AUDIT OPINION EΠΕ ΟΡΚΩΤΟΙ ΕΛΕΓΚΤΕΣ» Δρόσος Δημήτριος ΑΜ ΣΟΕΛ 31371 ΑΜ ΕΛΤΕ 1264 – Μαυρομήτρος Λεωνίδας ΑΜ ΣΟΕΛ31371 ΑΜ ΕΛΤΕ 1510

2) Η αποζημίωση που θα τους καταβληθεί θα ανέλθει στο ποσό των 7.200,00€ (10% έκπτωση) και θα βαρύνει τον ΚΑ 10-6115.003 του προϋπολογισμού του Δήμου οικονομικού έτους 2018 στον οποίο υπάρχει εγγεγραμμένη πίστωση 8.000,00 €.

Β.- Μετά τον ορισμό των εκκαθαριστών παύει αυτοδίκαια η εξουσία των μελών του Διοικητικού Συμβουλίου και τις αρμοδιότητές του ασκούν οι εκκαθαριστές που ορίστηκαν.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.300/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*