

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 16/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 308/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΞΥΑΩΨΑ-ΙΙΟ | **«**Υποβολή Πρότασης του Δήμου Αρταίων με τίτλο «Προμήθεια - τοποθέτηση εξοπλισμού για την αναβάθμιση παιδικών χαρών του Δήμου Αρταίων» στα πλαίσια της Πρόσκλησης ΙΙΙ του Προγράμματος ΦΙΛΟΔΗΜΟΣ ΙΙ και έγκριση μελέτης**»** |

Στην Άρτα σήμερα την εικοστή τρίτη (23) του μηνός Μαΐου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 11749/18-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Νταλάκας Δημήτριος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος | 1. Λιόντος Νικόλαος 2. Σφήκας Δημήτριος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Πατήλας Κωνσταντίνος, Παπάζογλου Χαράλαμπος , Μιλτιάδους Γεώργιος, Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλογερικού , και Πολυδρόσου οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκατεσσάρων (14) έκτακτων θεμάτων, τα οποία συζητήθηκαν μετά την συζήτηση των τακτικών θεμάτων.

Ο κ. Νταλάκας αποχώρησε μετά την συζήτηση του 7ου τακτικού θέματος. Η κα Κιτσαντά αποχώρησε μετά την συζήτηση του 18 τακτικού θέματος ο κ. Παπαιωάννου και ο κ. Μπαλάγκας αποχώρησαν μετά τη συζήτηση του 25ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό  θέμα της ημερήσιας διάταξης «Υποβολή Πρότασης του Δήμου Αρταίων με τίτλο «Προμήθεια - τοποθέτηση εξοπλισμού για την αναβάθμιση παιδικών χαρών του Δήμου Αρταίων» στα πλαίσια της Πρόσκλησης ΙΙΙ του Προγράμματος ΦΙΛΟΔΗΜΟΣ ΙΙ» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Στα πλαίσια της πρόσκλησης με αριθμ. 7244/13-3-2018 της Διεύθυνσης Οικονομικής και Αναπτυξιακής Πολιτικής του Υπουργείου Εσωτερικών, Πρόσκλησης ΙΙΙ του Προγράμματος ΦΙΛΟΔΗΜΟΣ ΙΙ με τίτλο «Προμήθεια- τοποθέτηση εξοπλισμού για την αναβάθμιση παιδικών χαρών των δήμων της Χώρας» και έγκριση της οριστικής μελέτης»ο Δήμος Αρταίων προτίθεται να υποβάλλει πρόταση με θέμα «Προμήθεια - τοποθέτηση εξοπλισμού για την αναβάθμιση παιδικών χαρών του Δήμου Αρταίων».

Αφορά στην αναβάθμιση-ανακατασκευή 26 παιδικών χαρών του Δήμου Αρταίων με την προμήθεια και τοποθέτηση παιχνιδιών, δαπέδων και φωτιστικών, με στόχο την βελτίωση και αναβάθμιση των κοινόχρηστων αυτών χώρων του Δήμου Αρταίων. Οι παιδικές χαρές που θα αναβαθμιστούν είναι στις θέσεις Βλαχέρνα, Καλογερικό, Λουριώτη, Ζακαβιέρου, Αγίους Ταξιάρχες, Γρίμποβο, Παντάνασσα, Κιρκιζάτες, Ρόκκα, Σκουφά, Ανδρομάχου Κωστακιοί, Καλόβατος, Καλαμιά, Ανέζα, Χαλκιάδες, Αμπέλια, Πλησιοί, Κορωνησία, Ψαθοτόπι, Στρογγυλή, Πιστιανά, Δαφνωτή, Σκούπα, Φανερωμένη, Γραμμενίτσα.

Το ανώτατο όριο χρηματοδότησης για το Δήμο Αρταίων έχει οριστεί στο ποσό των 219.000,00 € σύμφωνα με τα οριζόμενα στην πρόσκληση.

Εισηγούμαστε την υποβολή της πρότασης «Προμήθεια - τοποθέτηση εξοπλισμού για την αναβάθμιση παιδικών χαρών του Δήμου Αρταίων» στα πλαίσια της Πρόσκλησης ΙΙΙ του Προγράμματος ΦΙΛΟΔΗΜΟΣ ΙΙ με τίτλο «Προμήθεια- τοποθέτηση εξοπλισμού για την αναβάθμιση παιδικών χαρών των δήμων της Χώρας»**.**

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την υποβολή της πρότασης **«Προμήθεια - τοποθέτηση εξοπλισμού για την αναβάθμιση παιδικών χαρών του Δήμου Αρταίων» και προϋπολογισμό 218.996,40€** με ΦΠΑ στα πλαίσια της Πρόσκλησης ΙΙΙ του Προγράμματος ΦΙΛΟΔΗΜΟΣ ΙΙ με τίτλο «Προμήθεια - τοποθέτηση εξοπλισμού για την αναβάθμιση παιδικών χαρών των δήμων της Χώρας»

Β. Την αποδοχή συμμετοχής του Δήμου στο Πρόγραμμα ΦΙΛΟΔΗΜΟΣ ΙΙ του Υπουργείου Εσωτερικών, με τίτλο «Προμήθεια - τοποθέτηση εξοπλισμού για την αναβάθμιση παιδικών χαρών των δήμων της Χώρας»

Γ. Την αποδοχή της χρηματοδότησης ποσού 218.996,40 € που προβλέπονται για το Δήμο Αρταίων από το Πρόγραμμα ΦΙΛΟΔΗΜΟΣ ΙΙ του Υπουργείου Εσωτερικών, για την προμήθεια και τοποθέτηση εξοπλισμού παιδικών χαρών

Δ. Την εξουσιοδότηση του Δημάρχου, κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.308/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*